EN ORIGINAL SERIE FRA NETLIX
I byen Greendale, hvor det altid føles som Halloween,
boede der en pige, halvt heks og halvt dødelig, som på sin 16-årsdag
HORRORMARATON I AFTEN DE LEVENDE DØDE
måtte vælge mellem to verdener.
Familiens hekseverden og vennernes menneskeverden.
Mit navn er Sabrina Spellman, og jeg er den pige.
Zombierne forvirrede mig.
Hvorfor var de langsomme?
Hurtigt bevægende zombier er ret nyt i horrorfilm.
Tidligere antog man, at genoplivede lig
var påvirket af rigor mortis og derfor bevægede sig langsomt.
- Hvor ved hun det fra? - Aner det ikke.
- De var bare sære. - Det syntes jeg også.
Det er okay.
Undskyld.
- Sabrina. - Fru Wardwell? Hej.
Jeg vidste ikke, De var fan af horrorfilm.
Det er Sabrina, jo blodigere jo bedre.
Hvem nyder ikke et godt gys indimellem?
Især på denne årstid.
Vi har tradition for at gå i biografen
og bagefter hen til dr. Cerberus for at analysere filmen.
Vil De med?
Jeg skal rette stile.
Men tak for tilbuddet. Virkelig.
Vi ses i timen.
Hvorfor gjorde du det?
- Inviterede fru Wardwell? - Ja.
Jeg har ondt af, hun bor i det hus...
...helt alene.
Du godeste.
Hallo?
Vær sød at hjælpe mig.
Du godeste.
Din lille stakkel.
Mit hus ligger lidt længere nede ad vejen.
Vi får dig vasket og ringer til dr. Saperstein i morgen.
CERBERUS BOGHANDEL
Det er en metafor.
- Det er en monsterfilm. - Kan det ikke være begge dele?
- Præcis, begge dele. - Ja.
Ja, den handler om zombier, men også om den kolde krig.
Rettigheder.
Kernefamiliens sammenbrud.
- Så vi en anden film? - Forstod I intet?
Fra det sted, hvor datteren blev en zombie og spiste sin mor?
Jeg tror, Harvey sad med lukkede øjne under den del.
Vel gjorde jeg ej.
Det er forfærdeligt.
SPELLMANS BEGRAVELSESFORRETNING
Red dig selv, Sabrina.
Nej.
- Jeg er bange. - Meget bange.
De er i skoven.
"De kommer og tager dig, Barbara."
Harvey Kinkle, den eneste, du skræmmer, er dig selv.
Fik dig.
Jeg har en gave.
Harvey.
Jeg elsker dig.
Jeg ville vente til din fødselsdag,
men da vi måske ikke fejrer den sammen i år...
Godt, du ikke ventede.
Jeg elsker den.
Og dig.
Godnat, Harvey.
Godnat, Sabrina.
Jeg har lavet te.
Jeg fandt nogle lækre makroner i skabet.
Vil du ikke sige dit navn? Eller hvad der skete?
Overfaldt nogen dig?
Nej.
Det var skoven.
Jaså...
Du er ikke her fra egnen, vel?
Alle har hørt om heksejagten i Salem,
men der var en her i Greendale...
I 1692.
Tretten hekse blev hængt i skoven...
...og deres vrede sjæle har hjemsøgt skoven lige siden.
Hvordan ved De så meget?
Om hekse?
Jeg er vel Greendales uofficielle historiker.
Desuden er jeg lærer på det lokale gymnasium, Baxter High.
Hedder en af eleverne Sabrina?
Ja.
Sabrina Spellman.
Kender du Sabrina?
Nej, men jeg kendte svinet til hendes far,
som brød heksenes lov, da han giftede sig med en dødelig so.
Dominus, Pater.
Respice ad Mea.
Ego creo facim.
Arbejdet går i gang, Mørke Hersker.
Jeg leverer Sabrina til dig.
SEKSTEN ÅRS FØDSELSDAG OG MØRK DÅB
Absit omen.
TIRSDAG DEN 28. OKTOBER I ÅR
Godmorgen, tanter. Ambrose.
Sov du godt du?
Uroligt, lyder det til.
Jeg vågnede et par gange, tante Zee.
Det er en spændende tid på mere end én måde.
Jeg husker ugen før min mørke dåb.
Det føltes, som om mit rigtige liv startede.
Jeg sov knap nok.
Læg kaninfødder under puden, så sover du som de døde.
Apropos de døde, så fløj en flagermus ind til mig i nat.
- Den smadrede en rude. - Skal jeg vække den?
Nej, Ambrose, ikke noget åndemaneri.
- Må jeg begrave den i haven? - Ja.
På dyrekirkegården ved soluret.
Der er der plads.
Hvad er det?
Inden dåben skal din krops tempel renses.
For giftstoffer.
Det er mælk, æg, rosmarin og agermåne.
En hættefuld vanilje, en knivspids snerlerod...
...og tannisrod.
Og andre urter fra haven.
Drik det, skat.
- Lad være, kusine. - Ambrose.
Du skal vælge en tjenende ånd inden din mørke dåb.
Rådet har sendt registeret.
Jeg har angivet nogle egnede løsninger.
Der er et meget flot pindsvin og en ædel ugle.
Eddike-Tom byder gerne en hund velkommen.
Angående det, tante Zee.
I stedet for at vælge fra en bog,
hvilket er så umenneskeligt...
Tjenende ånder er trolde, der har taget form som et dyr.
De er umenneskelige.
Men jeg har øvet mig på en besværgelsesformular,
jeg fandt i Demonomicon, og...
...hvis nu det rygtes, jeg søger en tjenende ånd,
melder nogen sig måske frivilligt, ikke?
Jeg synes, det er en glimrende idé.
Hvad med dit dåbsnavn? Har du besluttet dig for et?
Det har jeg faktisk.
Edwina Diana.
Edwina, som næsten er Edward, for at ære min far.
Og Diana for at ære min mor.
Og ikke kun for at ære dem, men for at være tættere på dem.
For at have dem med mig på Nattens Sti.
Jeg ville ikke græde.
Jeg ville bare ønske, din mor og far var her og så det, så dig.
- Også mig, tante. - De ville være så stolte.
Af den unge kvinde, du er blevet.
En rettelse, Hilda, de ville være stolte af den unge heks, hun er ved at blive.
Et gys for dine tanker, kusine.
Det er bare...
Nogle vil sige, at en flagermus, der smadrer en rude, er et dårligt varsel.
Jeg fandt også en tohovedet frø i min sko i går.
Vent, du er vel ikke i tvivl?
Om din mørke dåb?
Inde hos fruerne Jekyll og Hyde virkede du glad.
Og det er jeg, men...
...også lidt...
Det er okay at være lidt nervøs.
Du skal snart ind i skoven og underskrive Den Mørke Herskers bog.
Selv jeg var nervøs.
Hvad har du fortalt vennerne?
At du skal på en fin kostskole i Connecticut?
Kusine...
...du har vel sagt noget?
Ikke endnu.
- Tidspunktet skal være det rette. - Det bliver det aldrig.
Du er nødt til at sige farvel.
Du forstår det ikke, Ambrose, du blev født helt som heks.
Du tog ikke afsked med halvdelen af dit liv,
dine venner, din kæreste.
Nej, men når du helt er en heks, vil du være yngre længere.
Du vil studere på Akademiet for Usynlig Magi,
hvor din far var rektor.
Du vil føle dig hjemme på alle måder.
Det ved jeg.
Og jeg ønsker alle de ting, det gør jeg, men det er bare...
Det er dumt.
Man skal først begynde at savne folk efter afskeden.
Jeg har siddet i husarrest hos dine tanter de sidste 75 år.
Med forbud mod at tage herfra.
Jeg savner hele tiden alting.
Skovens ånder, mine hensigter vil jeg nu sige.
Kom frem og opsøg mig, og vi vil være lige.
Ikke herre og tjener, men to tjenende ånder,
der vil dele viden, ånd og egenskaber.
Og nu, ånder, venter vi.
En besværgelsesformular?
Påkalder du en tjenende ånd?
Så skal du døbes.
Prudence, Dorcas, Agatha.
Jamen dog...
Kan vi formode, du også starter
på Akademiet for Usynlig Magi?
Det er planen.
Det er uheldigt.
Vi vil ingen halvblodshekse have.
Hvem kalder du en halvblodsheks?
Er du ikke det? Halvt heks, halvt dødelig?
Bliv hos din egen slags.
Det, der skete dine forældre, skulle nødigt ske dig.
Hvad sagde du?
Ulykken, der tog deres liv...
Det ville være tragisk, om noget lignende skete dig.
I kan ikke provokere eller tyrannisere mig...
...hverken i skoven eller på Akademiet.
Stædige fjols.
Vos omnes ministri odey et destructiones et Seratore discorde.
Hvad gør I?
Et qui libiter opera facitis et tractibus, quod eat noce.
Forbander I mig?
Vos conjurae idec nos conjuo et odid fiat mier alve, Sabrina.
Dæmonkællinger.
Sabrina. Hej.
Jeg trådte i en giftig efeu. Jeg skal vaskes.
Okay.
Lad vandet skylle forbandelsen bort.
Susie?
Susie, hvad er der galt?
Hvad er der sket?
De trak min bluse op.
Hvad?
Hvem gjorde det?
De var fire. Fire hulemænd af nogle fodboldspillere.
De trak hendes bluse op, rektor Hawthorne,
fordi de ville se, om hun havde bryster.
For at se, om hun var dreng eller pige.
Frk. Spellman, hvis De kan give mig deres navne,
vil jeg kalde dem ind.
Hun ville ikke sige det.
Jeg kan gætte.
Eller De kan hente alle spillerne ind og spørge dem.
Foreslår De en heksejagt?
Jeg kan ikke lide det ord.
Men Susie føler sig ikke i sikkerhed her på Deres skole.
Hun lever i konstant frygt.
Hvis det er sandt, kunne De som hendes ven
foreslå frk. Putnam, at hun... fandt en anden skole.
Er alt i orden?
Nogle idioter var ondskabsfulde overfor Susie, Harvey.
Kaldte hende freak, befamlede hende.
Røvhuller. Hvem?
Susie vil ikke sige det, men vi to kunne spørge rundt.
Selvfølgelig, men de gutter holder sammen.
Især mod udenforstående.
Vi må gøre noget, det skal ikke få lov at fortsætte.
Vi kan forsøge, jeg siger bare...
At vi ikke kan beskytte Susie? Er det dét, alle siger?
Slet ikke.
Måske kan jeg hjælpe, Sabrina.
Fru Wardwell?
Ja?
Mit hjerte græder for din ven.
Det er så svær en situation.
Det er byen, skolen, der er en kultur af...
Puritansk maskulinitet?
Rektor Hawthorne er den mest intolerante,
tåbelige og kvindehadske af dem alle.
Hvornår vil verden lære?
Kvinder burde styre alt.
Vores vicerektor, fru Glover,
ville ikke vende det blinde øje til.
Jeg ville ønske, at Hawthorne bare...
Bare hvad?
Hawthorne er en tyran...
...som bør gives en lærestreg.
Hvad med af dig?
Hvordan hjælper det Susie?
En fisk rådner fra hovedet og nedad.
Rektor Hawthorne er ikke en allieret.
Hvis han for eksempel tog orlov,
kan du og dine venner nok finde en måde at hjælpe Susie på.
Problemet er, at Hawthorne hverken tager orlov eller fridage.
Han er bange for edderkopper.
Rektor Hawthorne?
De skræmmer ham fra vid og sans.
REKTORS MEDDELELSE
Et gudebillede.
Spillerne er et symptom, men sygdommen bunder meget dybere
i skolens fundament.
Sådan bekæmper vi det, med en klub.
For unge kvinder.
Hvor vi støtter hinanden.
Hvor vi kan tale om vores problemer.
Og finde på proaktive løsninger.
En klub til at vælte det hvide patriarkat?
- Hvad? - Præcis.
Som kan protestere, hvis vi må gøre brug af politik,
kæmpe, hvis vi må, for at forsvare hinanden.
Så Susie og vi andre ikke føler os alene.
Hawthorne stopper os vel.
Han stoppede Døtre af De Sorte Pantere sidste år.
Jeg har måske en plan, så vi kan gøre det uden Hawthornes indblanding.
Men det skal gå hurtigt.
Hvor hurtigt?
Hurtigst muligt. Men inden fredag.
Inden din fødselsdag.
Husk, vi ikke gør et stort nummer ud af det i år.
Men det er stort.
Du fylder 16... og det er Halloween.
Og måneformørkelse.
Det kalder på en fest.
Harvey, støt mig!
Jeg har prøvet, Roz...
Men jeg har planer med mine tanter.
Planer, de har lagt i årevis.
Det er en hemmelig familietradition,
som jeg ikke må tale om,
så tilbage til klubben.
Hvad skal den hedde?
Hun-Høgene.
Stolas, min trofaste tjenende ånd.
Den Mørke Hersker er vis.
Han mærker tilknytningen til de dødelige,
og han har sendt os, så hans vilje vil ske.
Og det vil vi sørge for, den gør.
SPELLMANS BEGRAVELSESFORRETNING
Spellmans Begravelsesforretning.
Åh nej.
Ja, Hilda, hvad er der?
En ung mand er lige blevet stukket ihjel.
Hans mor og far kommer. Stakler.
Lovet være Satan.
Ønsker forældrene en åben eller lukket kiste?
Så langt nåede vi ikke, Zelda. Deres søn er lige blevet stukket ihjel.
Selvom vi ikke kan bruge hans legeme, har vi brug for blod til Sabrinas dåb,
og menneskeblod er altid at foretrække, så tidspunktet kan ikke være mere perfekt.
Det er fandens godt.
Meget morsomt.
Hr. og fru Kemper, det gør os så ondt.
Vi vil gøre alt for at gøre det så smertefrit som muligt.
Vi kunne ikke få børn, så vi adopterede Connor.
Vil De få ham til at se sådan ud?
Angående din fødselsdag.
Jeg ved, der er noget mystisk,
du ikke må tale om,
men... er du helt sikker på, jeg ikke kan få dig til at skifte mening?
Bare os to sammen...
...der ser måneformørkelsen og venter på, det bliver mørkt.
Harvey, det lyder som en drøm.
Men jeg er lidt forpligtet til det.
Kan du virkelig intet fortælle mig om det?
Kun at det er vigtigt...
...for mine tanter...
...og for mig.
Vigtigere end din fødselsdag?
Det handler ikke så meget om fødselsdagen.
Mere det, der kommer bagefter.
Det lyder ildevarslende.
Jeg flytter, Harvey.
Jeg forlader Baxter High og skal på kostskole i Connecticut.
Hvad?
Mener du det?
Mine tanter kører mig dertil fredag aften.
Hvad fanden snakker du om?
Jeg snakker om en fantastisk mulighed, jeg ikke kan sige nej til.
Og derfor har du aldrig fortalt det?
Heller ikke til Roz og Susie?
Jeg ville ikke gøre jer kede af det.
Ville du bare rejse? Uden at sige farvel?
Nej, selvfølgelig ikke.
Hvad er det for en skole? Hvad hedder den?
Den hedder...
Undskyld, jeg er blank.
- Virkelig? - Jeg har det på tungen.
Ærlig talt virker det lidt mistænksomt.
Næsten, som om...
Hvad?
Som om du... skjuler noget for mig...
...og det behøver du aldrig at gøre.
Det ved du, ikke?
Selvfølgelig ved jeg det.
Du kan fortælle mig sandheden uanset, hvad den er...
...og det er fint.
Jeg...
Jeg mener det, vi kan klare alt,
bare vi er ærlige.
Harvey.
Hvad er der? Sig det.
Det er nok nemmere at vise det.
Okay.
Lyt.
Jeg elsker den lyd.
Vinden, der blæser gennem træernes grene.
Det er nok min yndlingslyd over alle.
Hvad ville du vise mig?
Dette sted.
Her blev jeg født, Harvey.
Ikke på Greendale General. Her.
I denne lille lund.
For næsten 16 år siden.
Her bliver jeg også genfødt fredag aften.
På min 16. fødselsdag når klokken slår midnat
under en blodmåneformørkelse.
Jeg forstår det ikke? Genfødt hvordan?
Ceremonien kaldes en mørk dåb, men det er ikke så slemt, som det lyder.
Det minder lidt om, da vi var til Shoshanna Feldmans bat mitzvah.
Eller Guadalupe Lopez' quinceañera.
Jeg lægger min barndom bag mig.
I skoven?
Er det en metafor?
Harvey, husker du, da skoleåret startede,
og fru Wardwell fortalte om Det Gamle Greendale?
Om hekseprocesserne i Salem,
men at ingen talte eller skrev om dem?
Ingen gravsten, monumenter?
Svagt, ja.
Heksene ville ikke have, folk vidste det.
På den måde kunne de fortsat bo i Greendale,
i hemmelighed og uforstyrret gennem århundrederne.
Vi kunne.
"Vi".
Hvad er det, du siger? At du er en...
Halvt heks... på min fars side.
Jeg siger, at hekse findes, Harvey.
Og min far var en af dem. En troldmand.
Og efter denne weekend, efter min dåb,
efter jeg underskriver Den Mørke Herres bog,
rejser jeg og tager på Akademiet for Usynlig Magi.
Hvad?
Og "giver afkald på alle forhold til de dødelige."
Der er så mange dejlige ting ved at være en heks,
men det eneste virkelig slemme er at sige farvel til dig
og til Roz og Susie.
Vil du ikke være sammen?
Fordi jeg elsker dig?
Nej, Harvey.
Jeg siger det, fordi mandag morgen
ønsker jeg ikke pludselig at være forsvundet,
uden du ved hvorfor, og du bebrejder dig selv.
Det er svært at forstå.
At du er en heks?
Undskyld, halvt heks. Ja, det er det.
Glem, jeg sagde det.
Lyt til min stemme, hør mine ord, og glem, hvad jeg sagde.
Lad de smertefulde tanker forsvinde.
Vent.
Harvey?
Sabrina, hvad...
Hvor er vi?
I skoven.
Vi var på vej hjem ad en ny vej.
Jaså.
Og så...
Vi for vild et øjeblik...
...men vi er okay nu.
Godt.
Talte vi om noget?
Jeg sagde, jeg havde planer med mine tanter til Halloween.
Hej.
Hvorfor så mut, Sabrina?
Jeg fortalte Harvey, jeg forlader Baxter High for...
En fin kostskole i Connecticut?
Ja, jeg ville ikke lyve for ham, Ambrose,
så... jeg sagde, jeg var en heks.
Du godeste.
Men det gjorde for ondt...
...så jeg fortrød.
Ondt på hvilken måde?
På alle måder.
Hele situationen er... umulig.
Jeg elsker Harvey.
Jeg vil ikke sige farvel.
Heller ikke til mine venner.
Jeg ville ønske, jeg kunne tage dem med.
På Nattens Sti?
Søde kusine.
Hvis bare jeg kunne gøre det nemmere for dig.
Det er okay.
Jeg klarer mig.
Du kan hjælpe mig med en besværgelse.
Til min rektor.
Så jeg kan starte en klub på skolen inden min dåb.
For at beskytte Susie.
Og alle pigerne.
Hvis jeg ikke kan blive hos dem, kan jeg i det mindste gøre det.
Min grimoire er din grimoire.
Hvad tid skal besværgelsen foregå?
Ved midnat.
Heksetimen?
Uhyggeligt.
Tante Hilda, de sære søstre er forfærdelige.
Alle, der går på Akademiet, er snobber, forfærdelige og racister.
Hvorfor forbande dig uden grund?
Jeg vaskede forbandelsen af mig.
Det kontrollerer vi.
De er misundelige på dig.
Du er datter af en ypperstepræst.
Hvem er de?
Ingen.
Derfor behøver du en tjenende ånd.
Til at beskytte dig.
Jeg forsøgte at tilkalde en.
Slå et æg i stykker.
For at være sikre.
Jeg havde ret.
En blodforbandelse.
Den varer ved.
Ubehandlet vil den langsomt ødelægge dit helbred,
din vilje og din forstand.
Et par uger med saltvandsbade og stearinlys, der omstøder besværgelsen,
vil klare det, tror jeg.
Af sted med dig.
Tanter?
De sære søstre sagde noget om mor og far.
Hvad sagde de om dem?
Deres ulykke.
De antydede næsten, det ikke var en ulykke.
Det er bare nonsens.
Din far og mor fløj til Italien.
Edward skulle holde foredrag i Vatikanet, og flyet styrtede ned.
Tragisk.
Gå op og i bad, som din tante Hilda sagde.
Mor?
Far?
Vent.
Mor? Far?
Kommer I?
Til min dåb?
Jeg har taget jeres navne.
Det ligner ikke dig.
At bruge magi til at løse mellemværender.
Det er en desperat tid, Ambrose.
Husk, jeg ikke vil dræbe rektor Hawthorne,
kun give ham en god forskrækkelse.
Fru Wardwell sagde, edderkopper gør ham skrækslagen.
Så er det nemt.
Det er heldigt, tante Hilda bruger dem som tjenende ånder.
Er du sikker på, du ikke vil dræbe ham?
Han skal bare blive væk en dag eller to.
Godt. Så traumatiserer vi ham kun lidt.
Edderkop, hvorfor spinder du dit net
så smukt og hvidt og så fint og let?
For at fange fluer, lave kager, der huer.
Edderkop, luk dine øjne i
her kommer en stor, summende bi.
Den vil ødelægge dit fine net, mens du spinder det så tæt,
men du yder ingen barmhjertighed og modtager ingen let.
Åh nej.
Hvad nu?
Sabrina.
Hvem er du?
Vis dig selv.
Jeg hørte dig kalde i skoven.
Og jeg kom.
Sikke en fin missekat.
Hvad hedder du?
ONSDAG DEN 29. OKTOBER
Jeg forstår dig ikke, niece.
Vil du hellere have en vild tjenende ånd?
Salem skal ikke tjene mig, tante Zee, vi er partnere.
Vi vil beskytte hinanden.
Drik det, skat. Jeg har puttet kanel i.
Hvorfor kaldte du ham Salem?
Det kalder han sig selv.
Nu har du i det mindste en tjenende ånd. Du renser dig selv.
Du er næsten klar til dåben.
Apropos den.
Jeg er ved at danne en klub på skolen.
Hvilken slags klub?
Kvinder, der beskytter kvinder. Lidt som hekse.
Jeg tænkte på, om vi kan udskyde min dåb en lille smule?
- Udskyde den? - Du godeste.
Sabrina, du kan ikke udskyde din 16-års fødselsdag
på aftenen for blodmåneformørkelsen,
der kun sker én gang hvert 66. år.
Hvis det bare handler om en klub, søde...
Det gør det ikke, tante Hilda.
Der er også Harvey.
For nylig nåede vi til det næste niveau.
Har han besmittet dig?
Heksenes lov forbyder novicer at være alt andet end jomfruer.
- Hold da op. - Tante Zelda!
Det kommer ingen ved, men nej.
Lovet være Satan.
Men nu I nævner det,
har jeg ikke lyst til at gemme mig til Den Mørke Hersker.
Hvorfor bestemmer han over min krop?
Sådan er heksenes lov!
Men hvorfor?
Hvis du ikke ved det, kan jeg tale med en før dåben,
som kan hjælpe med mig at forstå og dermed beslutte mig.
Beslutte dig?
Det er vores pligt og en ære at tjene Den Mørke Hersker.
De pragtfulde gaver, han giver os
mod at underskrive hans bog.
- Vil du nægte ham det? - Det er mit navn, tante Zelda.
Vi har alle underskrevet bogen med stolthed.
Det er din mors påvirkning.
Zelda, fald ned. Dit blodtryk.
Det er også din skyld.
Vi skulle have undervist hende herhjemme.
Sabrina, vil du ikke være et fuldgyldigt medlem af Nattens Kirke?
Det tror jeg, men jeg forstår ikke, hvorfor jeg skal opgive alt
menneskeligt for det.
Det er heksenes lov. Nattens Sti eller Lysets Sti.
- Ikke begge. - Ikke begge.
Men min far, en troldmand, giftede sig med min mor,
et menneske.
Ja, Edward var nær blevet udelukket.
Hvorfor skulle jeg være med i en organisation,
der gør det mod mine kære?
Fordi det var deres ønske.
Ikke sandt, Hilda?
Sagde Edward og Diana ikke det?
Det gjorde de, skat. Mange gange.
Du er datter af Nattens Kirke.
Din far var ypperstepræst.
Du vil blive døbt under blodmånen.
Ligesom vi blev døbt og alle andre Spellman'er før dig.
Ligesom dine børn vil blive. Sådan er det bare.
Lad mig spørge dig.
Besværgelsen over Hawthorne i aftes, nød du den?
Du elskede den.
Ja. Naturligvis.
Dine evner og den eufori forsvinder, hvis du ikke bliver døbt.
Jeg ved det.
Jeg er bare nødt til at være sikker.
Så må du finde et malum malus.
Hvad er det?
Det afgør oversætteren.
Er det en mand, ondskabens æble.
Er det en kvinde, er det kundskabens æble.
Hvad er det til?
Det er et æble, man bider i det.
Og det hvisker hemmeligheder.
Giver dig kundskab.
Nogle gange viser det lidt af fremtiden.
"Bør du vælge Nattens Sti eller Lysets Sti?"
Malum malus kan oplyse den ene sti mere end den anden.
- Er du interesseret? - Ja, det er jeg.
Tag ud i en frugtplantage og find det ældste træ.
Det har et.
Jo ældre, jo mere ved det.
Jo mere nøjagtigt læser det fremtiden.
Fedt.
Og se efter, der ikke er orm i.
Et malum malus?
Stolas, hvad nu, hvis malum viser halvblodspigen
noget, der taler hende fra dåben?
Det vil Den Mørke Hersker ikke kunne lide, vel?
Hej, fru Meeks.
Rosalind og jeg ville se, om rektor Hawthorne er her?
Rektor Hawthorne kommer ikke i dag.
Han har fået et... chok.
Pokkers.
Vi ville foreslå en klub, som vi håbede at få godkendt i dag.
I hr. Hawthornes fravær
er det vicerektor Glover, vil jeg tro,
der skal se på den slags ansøgninger.
Hawthorne har aldrig før været syg.
Stak du nåle i en voodoodukke?
Ja!
Susie! Kom! Vi har brug for hjælp!
Okay.
KVINDER STØTTER KVINDER
I gør vel ikke alt det bare for mig, vel?
For os alle. Treoghalvtreds procent af Baxter High er kvinder, Susie.
Skolen behøver klubben.
Det har den gjort længe. Hvis nogen generer dig igen,
har du et søsterfællesskab, der bakker dig op.
Og navnet WICCA?
Rosalind fandt på det.
En intersektionel, kreativ og kulturel forening for kvinder.
Jo flere vi er, jo sværere er vi at lukke munden på.
Opringningen var om dig, Sabrina.
Fru Wardwell vil tale med dig.
Vicerektor Glover har sagt, hun har godkendt foreningen,
og at jeg står anført som vejleder på ansøgningen.
- Jeg håber, det er i orden. - Jeg gør det gerne.
Især hvis klubben giver den sindsro, du tydeligvis higer efter.
Den vil hjælpe. På dette område.
Er der andet, der bekymrer dig?
Tynger dig?
Hvis jeg må være ærlig overfor Dem.
Bestemt.
Det er muligt, jeg skifter skole,
en privatskole, men jeg er ikke helt sikker på, det er det, jeg vil.
Er det en god skole?
En af de bedste.
Og det komplicerer tingene, at min far gik på skolen.
Hvorfor vil du så ikke?
Ikke at jeg ønsker, min bedste elev forsvinder herfra.
Det handler ikke om en dreng, vel?
Jeg har bemærket, hvor forelsket du er i hr. Kinkle.
Jo, Harvey er en del af grunden, men det er alting.
Mit liv er i Greendale.
Jeg har svært ved at slippe det.
Jaså... det kræver en længere snak.
Lad os mødes efter skole, ikke?
Se, om vi kan løse problemet sammen, ikke?
Det vil jeg meget gerne, men jeg har planer efter skole.
- Jaså? - Jeg skal plukke æbler.
Hvor sjovt.
Hvorhenne?
Den passer ikke.
Det kommer den til. Vi kan farvelægge den.
Jeg ved ikke, hvorfor jeg ulejliger mig.
Der er noget, I skal se.
I balsameringsrummet.
Så dramatisk.
Et modermærke.
Men jeg stak i det, og...
Det bløder ikke.
Så er det et heksemærke.
Eller også er hans blod bare størknet i ballerne.
Hvis det er et heksemærke, og Connor blev myrdet...
En heksejæger?
Er det muligt?
Måske bør Rådet informeres.
Sabrina skal tilslutte sig Nattens Kirke.
Så hun er beskyttet.
Hekse uden en hekseklan er nemme ofre.
Det har jeg bedt for.
Hvis hun vil tale med en udenforstående for at få en uafhængig mening...
Hvem skulle hun tale med, Hilda? Den Mørke Hersker?
Nej.
Nej, men en, der er tættest mulig på ham.
Afslut balsameringen. Forsigtigt.
Vi har brug for hver eneste bloddråbe til Sabrinas salvning.
En skam, de valgte en åben kiste.
Vi har ikke spist menneskekød i mange år.
Jeg burde tage et græskar til trappen, hvis børnene kommer forbi.
- Har dine tanter brug for flere? - De har vist nok.
Okay.
GAMMELT TRÆ
HØLABYRINT
Intet er nemt, vel?
Ælle, bælle, mig fortælle, hvor skal pigen gå hen?
Mod øst, mod vest, til kragens rede helst.
Ælle, bælle, mig fortælle.
Vent.
Der bliver ingen æbler til dig, min kære.
Salem.
Du godeste.
Godt klaret. God dreng.
Hvem sendte den?
De sære søstre?
Kan du hjælpe mig igennem labyrinten?
Hen til træet?
Hvordan ved jeg det, Salem? Hvilket æble, der er...
...malum malus?
Malum...
Bør jeg lade mig døbe?
Hej.
Græskarrene er i vognen.
Du ventede ikke.
Hvem er det?
En herreløs kat.
Jeg tager ham.
Jeg troede ikke, du var til katte, men... okay.
Salem?
Tanter?
Ambrose?
Kan vi holde et familiemøde?
Jeg har besluttet mig angående dåben.
Sabrina.
Vi er herinde.
Er dette barnet?
Ja, Deres Excellence.
Det er vores niece, Sabrina.
Mit barn. Du har ingen anelse om, hvor speciel du er, vel?
At du er blevet udvalgt.
Undskyld, kender jeg Dem?
Tilgiv hende, fader, hun ved ikke, hvad hun siger.
Sabrina, dette er en stor ære for os.
Det er Faustus Blackwood.
Han er Nattens Kirkes ypperstepræst.
Den Mørke Hersker Satans repræsentant på Jorden.
Jeg hører, du er i tvivl om dåben.
At du måske ikke vil underskrive Bæstets Bog.
Det kan ikke være sandt.
Det må ikke være sandt.
Så...
...lad os se, hvad jeg kan gøre for at overbevise dig.
Tekster af: Vibeke Petersen